Edmund, jarl av Rutland

Edmund, jarl av Rutland (født 17. mai 1443, død 31. desember 1460) var fjerde barn og andre overlevende sønn av Richard Plantagenet, 3. hertug av York og Cecily Neville.

Hans eldre bror ble senere kronet som Edvard IV av England, mens en yngre bror ble kronet som Rikard III. Blant andre søsken finner man Margaret av Burgund og George Plantagenet, 1. hertug av Clarence.  

Han brukte tittelen jarl av Rutland, som var en av hans fars subdidiære titler; han holdt aldri denne tittelen i eget navn ettersom den ble inndratt ved farens død. I slaget ved Wakefield 30. desember 1460 falt faren, og dagen etter ble Edmund og hans onkel Richard Neville, 5. jarl av Salisbury henrettet. Deres hoder ble plassert over byporten i York.

Referanser 

Adelige briter
Huset York
Personer henrettet ved halshogging
Personer fra Rouen
Henrettede personer (før 1900-tallet)
Henrettede briter